《翠碧》
宋代·李复

翠碧曳长啼，翩然上庭树。
花枝摇未定，惊顾却飞去。
岂不爱芳阴，自怜好毛羽。
苦为艳妆求，刻镂点金素。
五陵游侠儿，挟弹驰长路。
华狨毛垂金，丰豹文濯雾。
怀珠蚌必剖，戴角犀多忤。
志士无怀璧，怀璧出逢怒。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。